Hem gaudit de 4 dies i 3 nits en ple mes de gener a la tranquil.la i confortable casa de l'Alma, i la nostra satisfacció és total. La casa està ubicada a una luxosa urbanització al capdamunt del poble de Molló (preciós!), la calma hi regna les 24 hores del dia, absolutament ideal per desconectar i amb una calefacció espectacular tenint en compte que hem estat totes les nits sota zero. L'interior de la casa és acollidor i disposa d'un jardí enorme per jugar amb els més petits tot gaudint d'unes vistes increïbles. El poble es troba a 1km aprox, en ell hi hem trobat 2 comerços amb uns botiguers encantadors i on pots trobar una mica de tot. Marxem molt satisfets amb el tracte de l'Alma, sempre disponible, sempre responent a tots els nostres dubtes amb la màxima rapidesa, un 10 en atenció. La casa és ideal per 2 famílies amb nens, ja que és enorme, tot i que nosaltres hem estat 2 adults i 2 nens i l'hem gaudit al màxim. Val molt la pena visitar es pobles de Beget i Camprodón, i creuar la frontera fins a Prats de Molló. Zona ideal pels amants del trail-running i btt. Moltes felicitats Alma, tornarem aviat! ;)